Poligamija
Poligamija je ustvari mnogopartnerstvo (grč. πολύς - pollys = puno, mnogo + γάμος - gamos = parenje, brak), a obično je tradicijska pojava sklapanja braka jedne osobe sa više partnera. Običajno je ustaljena pa i zakonski regulira u mnogim dijelovima svijeta. Vuče korijene iz nekoliko poligamnih predačkih skupina sa jednim dominantnim mužjakom (patrijarhat) ili ženkom (matrijarhat). Prema spolu osobe koja ima više (bračnih) partnera poligamija može biti poliandrija (poligamni muškarac) ili poliginija (poligamna žena). Poliandrija je, npr. raširena na Tibetu i kod Eskima (Inuita) gdje jedna žena može imati više muževa. Drugi oblik – poliginija je daleko češći (grč. poly – mnogo + gine= žena) u kojoj muškarac, kao bračne partnere, istovremeno ima više žena. Povodi poliginije su različiti. Kod kanadskih Eskima nekada je bilo uobičajeno ubijanje ženske djece što je uvjetovalo relativni manjak spolno zrelih žena (udavača), što je posljedično dovelo do prakse da jedna žena ima nekoliko muževa. U veoma teškim životnim uvjetima arktičkog pojasa, arktičkom području više muževa je lakše ostvarivalo relativno pogodnije uvjete za porodični život, u kojima je hrana imala naglašen značaj. Vidno istaknuta obuća ili oružje pred vratima šatora ili eskimskog igloa, bla je znak je oslalim muževima, da je obitavalište zauzeto i da treba/ju pričekati svoj red. Običaj Eskima i nekih indijanskih plemena da se žena ponudi gostu za preko noći, mogao je, bar kod Eskima, biti posljedica manjka žena. Nuđenje žena je uobičajeno i na Tibetu, gdje je poliandrija ionako veoma raširena. Nuđenje žena kod Indijanaca u obje Amerike, predstavljalo je znak osobitog gostoprimstva, a vjerojatno je ostatak davnih običaja grupnog braka. Grupni brak se odnosio na obavezu udovice da se, nakon muževljeve smrti, uda za njegovog brata (levirat), odnosno udovca da oženi sestru umrle žene (sororat). Ako gledamo primjere iz sororalne poliginije kod Indijanaca, nalazimo i drugačiju praksu, kao u prerijskom plemenu Arapaho, gdje je muž imao pravo ženiti sve sestre svoje supruge, po redoslijedu stasanja u punoljetstvo. Arapaho Indijanci nisu jednini primjer, jer je poligamija još uvijek nije veoma raširena, osobito u islamskom svijetu, gdje muškarac, zavisno od veličine imetka, može imati više žena, koje je dužan izdržavati.